Rikunarita-ORG/Wikinium huggingface dataset:
# eBay

| eBay Inc. |
| --- |
|  |
| Osake | NASDAQ: EBAY |
| ISIN | US2786421030 |
| Perustettu | 3. syyskuuta 1995 |
| Perustaja | Pierre Omidyar |
| Toimitusjohtaja | Scott Schenkel (vt.) |
| Puheenjohtaja | Thomas J. Tierney |
| Kotipaikka | San José, Kalifornia, Yhdysvallat |
| Toiminta-alue | verkkokauppa |
| Liikevaihto |  10,7 mrd. USD (2018) |
| Liikevoitto |  2,22 mrd. USD (2018) |
| Nettotulos |  2,53 mrd. USD (2018) |
| Henkilöstö | n. 14 000 (31.12.2018) |
| Tytäryhtiöt | PayPal |
| www.ebay.com |
| Infobox OKVirheellinen NIMI-arvo |

**eBay Inc.** on yhdysvaltalainen verkkokauppayhtiö, jonka perusti Pierre Omidyar vuonna 1995. Nykyään eBay työllistää noin 14 000 henkilöä ja sen vuotuinen liikevaihto on noin 10 miljardia dollaria. eBayn osake on listattu NASDAQ-pörssissä

eBayllä on useissa maissa paikallisia sivustoja, esimerkiksi Puolassa ja Isossa-Britanniassa. Ruotsissakin oli hetken oma eBay-sivusto, mutta se suljettiin myös eBayn omistaman verkkohuutokauppa Traderan hyväksi.

## Historia

Vuonna 2015 eBay pilkottiin kolmeksi eri yritykseksi. Tällöin toimitusjohtajaksi tuli Devin Wenig ja John Donahoe vetäytyi tehtävästä. Yrityskauppojen kautta eBay on hankkinut omistukseensa muun muassa PayPal-yrityksen.

## Toimintaperiaate

Kuka tahansa yksityinen henkilö tai yritys, joka kirjautuu eBayn ohjelmistoon käyttäjäksi, voi kaupata tai huutokaupata internetissä julkisesti melkein mitä tahansa tavaraa, palvelua tai tuotetta. Kaikki muut eBayn käyttäjäksi rekisteröityneet voivat ostaa tavaran tai asettaa huudon, jos esine on huutokaupattu. Huutokaupan ominaisuuksiin kuuluu se, että eBayn ohjelmisto korottaa huutoa aina käyttäjän asettamaan maksimirajaan asti automaattisesti.

Maksaminen tapahtuu kaikilla yleisimmillä maksukorteilla tai PayPalilla. Ostoa ei makseta suoraan myyjän henkilökohtaiselle pankkitilille vaan esimerkiksi PayPal-järjestelmään. Näin varmistetaan, että myytävä tuote vastaa ilmoitusta.

Tärkeä osa eBay-kaupankäyntiä on ostajan ja myyjän välinen luottamus. Luottamuksen syntymistä voi etukäteen ennakoida ohjelmistoon rakennetulla, henkilökohtaisella "palautetaululla", joka on jokaisella kauppoja tehneellä käyttäjällä. Esimerkiksi tuotteen ostaja voi kirjoittaa muutamalla lauseella tuotteen myyjästä positiivista, neutraalia tai negatiivista palautetta kaupan jälkeen. Myös myyjä saa kirjoittaa kommenttinsa ostajan palautetaululle, mutta myyjä ei voi antaa ostajalle negatiivista tai neutraalia palautetta. Nämä palautteet ovat sitten kaikkien eBayn käyttäjien nähtävillä.

## Lähteet

## Aiheesta muualla

* Kuvia tai muita tiedostoja aiheesta **EBay** Wikimedia Commonsissa

* eBay
# Basil Radford

| Basil Radford |
| --- |
| Henkilötiedot |
| **Syntynyt** | 25. kesäkuuta 1897 Chester, Cheshire, Englanti, Yhdistynyt kuningaskunta |
| **Kuollut** | 20. lokakuuta 1952 (55 vuotta) Lontoo, Yhdistynyt kuningaskunta |
| Ammatti | näyttelijä |
| Puoliso | Shirley Deuchars (1926-1952) |
| Näyttelijä |
| Merkittävät roolit | Charters: *Nainen katoaa*, *Yöpikajuna* |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Basil Radford** (25. kesäkuuta 1897 Chester, Cheshire, Englanti, Yhdistynyt kuningaskunta – 20. lokakuuta 1952 Lontoo, Yhdistynyt kuningaskunta) oli brittiläinen elokuvanäyttelijä. Radford tuli tunnetuksi Alfred Hitchcockin elokuvasta *Nainen katoaa*, jossa hän yhdessä Naunton Waynen kanssa esitti Chartersia ja Caldicottia, kahta krikettihullua englantilaista. He esittivät samoja rooleja *Yöpikajunassa* ja samankaltaisia rooleja monissa muissa elokuvissa.

## Valikoitu filmografia

| Vuosi | Alkuperäinen nimi | Suomenkielinen nimi | Huomiota |
| --- | --- | --- | --- |
| 1929 | Barnum Was Right |  |  |
| 1929 | Woman to Woman | Nainen naista vastaan |  |
| 1930 | Seven Day's Leave |  |  |
| 1932 | There Goes the Bride | Hullut häät |  |
| 1937 | Young and Innocent | Nuori ja viaton |  |
| 1937 | Captain's Orders |  |  |
| 1938 | The Lady Vanishes | Nainen katoaa | Naunton Waynen kanssa |
| 1938 | Convict 99 |  |  |
| 1939 | Trouble Brewing |  |  |
| 1939 | Let's Be Famous |  |  |
| 1939 | Jamaica Inn | Jamaica Innin rannikkorosvot |  |
| 1939 | Shall We Join the Ladies? |  |  |
| 1939 | Secret Journey |  |  |
| 1940 | Girl in the News |  |  |
| 1940 | Night Train to Munich | Yöpikajuna | Naunton Waynen kanssa |
| 1940 | The Flying Squad |  |  |
| 1940 | Room for Two |  |  |
| 1941 | Crook's Tour\* |  |  |
| 1942 | The Next of Kin |  | Naunton Waynen kanssa |
| 1942 | Unpublished Story |  |  |
| 1943 | Dear Octopus |  |  |
| 1943 | Millions Like Us | Sota-avioliitto | Naunton Waynen kanssa |
| 1945 | The Way to the Stars | Tie tähtiin |  |
| 1945 | Dead of Night | Kuolema saapuu yöllä | Naunton Waynen kanssa |
| 1946 | The Captive Heart | Unohdettu vanki |  |
| 1948 | The Winslow Boy | Tapaus Winslow |  |
| 1948 | Quartet | Kvartetti | Naunton Waynen kanssa |
| 1949 | It's Not Cricket |  | Naunton Waynen kanssa |
| 1949 | Passport to Pimlico | Passi Pimlicoon | Naunton Waynen kanssa |
| 1949 | Whisky Galore! | Whiskyä, whiskyä! |  |
| 1950 | Chance of a Lifetime | Elämän tilaisuus |  |
| 1951 | The Galloping Major | Majurin hevoshuolet | perustuu Radfordin tarinaan |
| 1951 | White Corridors |  |  |

## Lähteet
# He Was Her Man

| He Was Her Man |
| --- |
|  |
| Ohjaaja | Lloyd Bacon |
| Käsikirjoittaja | * Niven Busch
* Tom Buckingham
* **Tarina: Robert Lord
 |
| Tuottaja | Robert Lord |
| Säveltäjä | Bernhard Kaun |
| Kuvaaja | George Barnes |
| Pääosat | * James Cagney
* Joan Blondell
 |
| Valmistustiedot |
| Valmistusmaa | Yhdysvallat |
| Tuotantoyhtiö | Warner Bros. |
| Ensi-ilta | Yhdysvallat 16. kesäkuuta 1934 |
| Kesto | 70 minuuttia |
| Alkuperäiskieli | englanti |
| Aiheesta muualla |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**He Was Her Man** on vuonna 1934 ensi-iltansa saanut Lloyd Baconin ohjaama yhdysvaltalainen gangsteri-/ rikoselokuva, jonka pääosissa ovat James Cagney ja Joan Blondell. Sivuosissa on muun muassa Victor Jory ja Frank Craven.

*He Was Her Man* sai ensi-iltansa kotimaassaan 16. kesäkuuta vuonna 1934. Elokuvan on tuottanut Warner Bros. -yhtiö.

*He Was Her Man* on seitsemäs ja viimeinen Blondellin ja Cagneyn yhteistyöstä.

## Näyttelijät

|  |  |  |
| --- | --- | --- |
|  James Cagney  | … |  Flicker Hayes / Jerry Allen
  |
|  Joan Blondell  | … |  Rose Lawrence
  |
|  Victor Jory  | … |  Nick Gardella
  |
|  Frank Craven  | … |  Pop Sims / Jim Parker
  |
|  Sarah Padden  | … |  Rouva Gardella
  |
|  Harold Huber  | … |  J. C. Ward
  |
|  Russell Hopton  | … |  Monk
  |
|  Ralf Harolde  | … |  Frank ”Red” Deering
  |
|  John Qualen  | … |  Dutch
  |
|  Bradley Page  | … |  Dan ”Danny” Curly
  |
|  Samuel E. Hines  | … |  Gassy
  |
|  James Eagles  | … |  Whitey
  |

## Aiheesta muualla

* *He Was Her Man* Internet Movie Databasessa (englanniksi)
* *He Was Her Man* AllMoviessa. (englanniksi)
* He Was Her Man. *Turner Classic Movies – TCM*. Arkistoitu 5.12.2021. Viitattu 28.11.2022. (englanniksi)
# Seikkailu Tokiossa

| Seikkailu Tokiossa |
| --- |
| Call Me Mister |
|  |
| Ohjaaja | Lloyd Bacon |
| Käsikirjoittaja | * Albert E. Lewin
* Burt Styler
* **Musikaali: Harold Rome
* Arnold M. Auerbach
 |
| Tuottaja | Fred Kohlmar |
| Säveltäjä | Leigh Harline |
| Tuotantosuunnittelija | Lyle R. Wheeler |
| Pukusuunnittelija | Charles LeMaire |
| Pääosat | * Betty Grable
* Dan Dailey
 |
| Valmistustiedot |
| Valmistusmaa | Yhdysvallat |
| Tuotantoyhtiö | 20th Century Fox |
| Ensi-ilta | * Yhdysvallat 31. tammikuuta 1951
* New York City, New York
* 9. helmikuuta 1951
* Los Angeles, Kalifornia
* Yhdysvallat Helmikuu 1951
* Suomi 5. joulukuuta 1952
 |
| Kesto | 96 minuuttia |
| Alkuperäiskieli | englanti |
| Budjetti | $ 1 900 000 (arvioitu) |
| Tuotto | $ 2 697 000 (USA) |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Seikkailu Tokiossa** (engl. *Call Me Mister*) on Lloyd Baconin ohjaama yhdysvaltalainen musikaalielokuva, joka ilmestyi vuonna 1951. Musikaalin pääosissa ovat Betty Grable ja Dan Dailey heidän viimeisessä yhteistyössään. Sivuosissa ovat muun muassa Danny Thomas ja Dale Robertson.

*Seikkailu Tokiossa* perustuu Arnold Auerbachin ja Harold Romen Broadway-musikaalirevyyn *Call Me Mister* (1946), josta Albert E. Lewin ja Burt Styler laativat käsikirjoituksen. Musikaalirevyystä muutettiin myös Betty Grablen sotaelokuvan *Meidän lentäjien kesken* (1941) uudelleenfilmatisointi.

*Seikkailu Tokiossa* sai ensi-iltansa kotimaassaan 31. tammikuuta vuonna 1951 New Yorkissa. Helmikuussa 1951 musikaali meni maanlaajuiseen levitykseen. Suomessa elokuva sai ensi-iltansa 5. joulukuuta vuonna 1952. *Seikkailu Tokiossa* on 20th Century Foxin tuottama. Elokuva kuvattiin Technicolor-menetelmällä.

*Seikkailu Tokiossa* -elokuvan tehtiin 1,9 miljoonan dollarin budjetilla; elokuva tuotti Yhdysvalloissa 2,7 miljoonaa dollaria. *Seikkailu Tokiossa* oli Betty Grablen viimeisiä menestyselokuvia hänen kassamagneettitähtensä hiipuessa.

## Rooleissa

|  |  |  |
| --- | --- | --- |
|  Betty Grable  | … |  Kay Hudson
  |
|  Dan Dailey  | … |  Kersantti Shep Dooley
  |
|  Danny Thomas  | … |  P. F. C. Stanley Poppoplis
  |
|  Dale Robertson  | … |  Kapteeni Johnny Comstock
  |
|  Benvay Venuta  | … |  Billie Barton
  |
|  Richard Boone  | … |  Kersantti
  |
|  Jeffrey Hunter  | … |  The Kid
  |
|  Frank Fontaine  | … |  Ensimmäinen kersantti
  |

## Lähteet

## Aiheesta muualla

* *Seikkailu Tokiossa* Internet Movie Databasessa (englanniksi)
* *Seikkailu Tokiossa*  Elonet.
* *Seikkailu Tokiossa* AllMoviessa. (englanniksi)
* Call Me Mister. *Turner Classic Movies – TCM*. Arkistoitu 29.10.2021. Viitattu 5.6.2022. (englanniksi)
# Nancy Carroll

Nancy Carroll
**Nancy Carroll** (19. marraskuuta 1903 New York City, New York – 6. elokuuta 1965 New York City, New York) oli yhdysvaltalainen näyttelijä. Hän sai Oscar-ehdokkuuden parhaasta naispääosasta roolistaan elokuvassa *The Devil’s Holiday* (1930).

## Aiheesta muualla

* Nancy Carroll Internet Movie Databasessa. (englanniksi)
# Raoul Paoli

| Mitalit |
| --- |
|  Raoul Paoli |
| Maa:  Ranska |
| Miesten soutu |
|  Olympialaiset
 |
|  **Pronssia** | Pariisi 1900 | perämiehellinen kaksikko |

**Raoul Lucien Paoli** (24. marraskuuta 1887 Courtalain – 23. maaliskuuta 1960 Pariisi) oli ranskalainen soudun olympiamitalisti, yleisurheilija ja painija. Hän voitti myös kansalliset mestaruudet nyrkkeilyssä ja rugbyssa.

Vuoden 1900 kesäolympialaisissa Pariisissa Paoli oli mukana saamassa pronssia perämiehellisessä kaksikossa. Vuoden 1912 kesäolympialaisissa Tukholmassa hän kilpaili raskaansarjan kreikkalais-roomalaisessa painissa ja kuulantyönnössä, ja sekä Antwerpenin kesäolympialaisissa 1920 että Pariisin kesäolympialaisissa 1924 hän osallistui pelkkään kuulantyöntöön. Vuoden 1928 kesäolympialaisissa Amsterdamissa Paoli kilpaili kuulantyönnössä ja kiekonheitossa.

## Lähteet

## Aiheesta muualla

* Raoul Paoli Internet Movie Databasessa. (englanniksi)
# Jazzikuningatar

| Jazzikuningatar |
| --- |
| Why Be Good? |
|  |
| Ohjaaja | William A. Seiter |
| Käsikirjoittaja | Paul Perez Carey Wilson |
| Tuottaja | John McCormick |
| Pääosat | Colleen Moore Neil Hamilton Bodil Rosing |
| Valmistustiedot |
| Valmistusmaa |  Yhdysvallat |
| Tuotantoyhtiö | First National Pictures |
| Ensi-ilta | 28. helmikuuta 1929 12. maaliskuuta 1929 (US) 10. huhtikuuta 1930 (FI) |
| Kesto | 84 minuuttia |
| Alkuperäiskieli | mykkä englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Jazzikuningatar** (engl. *Why Be Good?*) on vuonna 1929 ensi-iltansa saanut yhdysvaltalainen komediaelokuva, jonka ohjasi William A. Seiter. Käsikirjoituksesta vastasivat Paul Perez ja Carey Wilson. Pääosia näyttelevät Colleen Moore, Neil Hamilton ja Bodil Rosing.

*Jazzikuningatar* on mustavalkoinen ja on 84 minuutin mittainen. Elokuva sai ensi-iltansa Yhdysvalloissa mykkäversiona 28. helmikuuta vuonna 1929 ja ääniversiona 12. maaliskuuta 1929. Suomessa elokuvan ensi-ilta oli 10. huhtikuuta vuonna 1930. Tuotantoyhtiönä oli First National Pictures.

## Näyttelijät

|  |  |  |
| --- | --- | --- |
|  Colleen Moore  | … |  Pert
  |
|  Neil Hamilton  | … |  Peabody Jr.
  |
|  Bodil Rosing  | … |  Ma Kelly
  |
|  John St. Polis  | … |  Pa Kelly
  |
|  Edward Martindel  | … |  Peabody Sr.
  |
|  Eddie Clayton  | … |  Tom
  |
|  Lincoln Stedman  | … |  Jerry
  |
|  Louis Natheaux  | … |  Jimmy
  |
|  Collette Merton  | … |  Julie
  |
|  Dixie Gay  | … |  Susie
  |
|  Jean Harlow  | … |  Extra
  |
# Päivänpaisteisia pässinpäitä

| Päivänpaisteisia pässinpäitä |
| --- |
| Sons of the Desert |
|  |
| Ohjaaja | William A. Seiter |
| Käsikirjoittaja | * Harry Craven
* Byron Mogan
 |
| Tuottaja | Hal Roach |
| Säveltäjä | Marvin Hatley (Honolulu Baby) |
| Kuvaaja | Kenneth Peach |
| Leikkaaja | Bert Jordan |
| Pääosat | * Stan Laurel
* Oliver Hardy
* Charley Chase
* Mae Busch
 |
| Valmistustiedot |
| Valmistusmaa | Yhdysvallat |
| Tuotantoyhtiö | Metro-Goldwyn-Mayer |
| Ensi-ilta | * Yhdysvallat 29. joulukuuta 1933
* Suomi 9. syyskuuta 1934
 |
| Kesto | 68 min |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Päivänpaisteisia pässinpäitä** (*Sons of the Desert*) on William A. Seiterin ohjaama yhdysvaltalainen komediaelokuva vuodelta 1933. Elokuvan pääosissa näyttelevät Ohukainen ja Paksukainen, eli Stan Laurel ja Oliver Hardy. Filmiä pidetään kohokohtana koomikkoparin uralla, ja sen ihailijoilla on englanninkielisen nimensä mukainen ihailijakerho. Sitä on esitetty Suomessa televisiossa kahdeksan kertaa, muun muassa joulukuussa 2013 nimellä *Kesäleskiä Havaijilla*.

Kyseessä on parodia kuvitteellisesta *Sons of the Desert* -veljeskunnasta. Charley Chase esittää klovnityyppistä epämiellyttävää kerhon jäsentä, johon koomikkopari jatkuvasti törmäilee. Veljeskunnan kokouksissa osallistujat läimäyttelevät toisiaan mailanlavoilla takamuksille. Kokouksessa myös juopotellaan, mikä viittaa valmistumisaikana tapahtuneeseen kieltolain päättymiseen.

Yhdysvaltain elokuvainstituutin AFI:n 100-vuotissarjan 100 hauskinta komediaa -listauksessa vuonna 2000 *Päivänpaisteisia pässinpäitä* äänestettiin sijalle 96.

## Juoni

**Varoitus:Seuraava kirjoitus paljastaa yksityiskohtia juonesta.*
Stan ja Ollie ovat luvanneet osallistua veljeskunnan vuosittaiseen kokoontumiseen Chicagossa, mutta heidän vaimonsa vastustavat ajatusta. Ollie päättää huijata vaimoaan teeskentelemällä sairasta ja saa Stanin avustuksella lääkärin määräämään itselleen merimatkan Honoluluun. Ollie pyytää Stania matkaseuraksi, sillä hän tietää että hänen vaimonsa ei voi sietää merimatkoja. Merimatkan sijasta Stan ja Ollie matkustavatkin salaa Chicagoon. Honoluluun matkalla ollut laiva uppoaa hirmumyrskyssä ja Stanin ja Ollien vaimot ovat surunmurtamia ollessaan epätietoisia aviomiestensä kohtalosta. Stan ja Ollie palaavat matkaltaan leihin pukeutuneina ja ananaksia kantaen, kun he saavat kuulla laivansa kohtalosta. He päättävät piileskellä ullakolla välttääkseen vaimojensa kohtaamisen ja tulla pois piilostaan vasta samana päivänä, kun pelastuslaiva saapuu satamaan. Heidän epäonnekseen puolisot näkevät elokuvissa käydessään Chicagon kokousta käsittelevän uutisfilmin, jossa Stan ja Ollie esiintyvät.

**Juonipaljastukset päättyvät tähän.**
## Roolit

|  |  |  |
| --- | --- | --- |
|  Stan Laurel  | … |  Stanley
  |
|  Oliver Hardy  | … |  Ollie
  |
|  Charley Chase  | … |  Charley
  |
|  Mae Busch  | … |  Lottie Hardy
  |
|  Dorothy Christy  | … |  Betty Laurel
  |

## Lähteet

## Aiheesta muualla

* *Päivänpaisteisia pässinpäitä* Internet Movie Databasessa (englanniksi)
# Gwen Lee

Gwen Lee
**Gwen Lee**, alk. **Gwendolyn Lepinski** (12. marraskuuta 1904 – 20. elokuuta 1961) oli yhdysvaltalainen malli ja näyttelijä. Lee oli kotoisin Yhdysvaltain Nebraskan osavaltion Hastingsin kaupungista. Ennen ryhtymistään näyttelijäksi hän toimi mallina. Uransa Hollywoodissa Lee aloitti vuoden 1925 elokuvassa *Sydämen ääni*, jonka pääosassa nähtiin Norma Shearer. Samassa elokuvassa esiintyi myös Joan Crawford, jonka kanssa Lee seuraavina vuosina esiintyi moneen otteeseen useassa eri elokuvassa. He tekivät yhdessä lopulta yhdeksän elokuvaa. Lee päätti näyttelijän uransa vuonna 1938. Hänen viimeisiksi töikseen jäivät elokuvat *Man-Proof* ja *Paroled from the Big House*. Hän kuoli vuonna 1961 Nevadan Renossa.

## Lähteet

## Aiheesta muualla

* Gwen Lee Internet Movie Databasessa. (englanniksi)
* Gwen Lee  Elonetissä.
# Charles MacArthur

| Charles MacArthur |
| --- |
|  |
| Henkilötiedot |
| **Syntynyt** | 5. toukokuuta 1895 Scranton, Pennsylvania, Yhdysvallat |
| **Kuollut** | 21. huhtikuuta 1956 (60 vuotta) |
| Ammatti | kirjailija, käsikirjoittaja |
| Kirjailija |
| **Äidinkieli** | englanti |
| Palkinnot |
|
Parhaan alkuperäisen tarinan Oscar-palkinto 1935
 |
| Aiheesta muualla |
| Löydä lisää kirjailijoitaKirjallisuuden teemasivulta |
| [ Muokkaa Wikidatassa ]  |
| Infobox OK |

**Charles MacArthur** (5. toukokuuta 1895 Scranton, Pennsylvania – 21. huhtikuuta 1956) oli yhdysvaltalainen näytelmäkirjailija ja käsikirjoittaja.

MacArthur teki paljon yhteistyötä kirjailija Ben Hechtin kanssa. Yhteistyönä syntyi muun muassa näytelmä *The Front Page* (suom. *Etusivu* tai *Etusivun juttu*), josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen.

MacArthur sai vuonna 1935 parhaan alkuperäisen tarinan Oscar-palkinnon käsikirjoituksesta elokuvaan *Moraaliton mies*. Samassa kategoriassa hän oli ollut ehdolla vuonna 1933 elokuvasta *Rasputin*. Vuonna 1939 hän oli ehdolla parhaan sovitetun käsikirjoituksen palkinnon saajaksi elokuvasta *Humiseva harju*.

## Lähteet

## Aiheesta muualla

* Charles MacArthur Internet Movie Databasessa. (englanniksi)
* Charles MacArthur  Elonetissä.
# Meidän kaupunkimme (elokuva)

| Meidän kaupunkimme |
| --- |
| Our Town |
|  |
| Ohjaaja | Sam Wood |
| Käsikirjoittaja | * Harry Chandlee
* Frank Craven
* Thornton Wilder
 |
| Perustuu | Thornton Wilderin näytelmään *Our Town* |
| Tuottaja | Sol Lesser |
| Säveltäjä | Aaron Copland |
| Kuvaaja | Bert Glennon |
| Leikkaaja | Sherman Todd |
| Tuotantosuunnittelija | William Cameron Menzies |
| Lavastaja | James W. Payne |
| Pääosat | * William Holden
* Martha Scott
* Fay Bainter
 |
| Valmistustiedot |
| Valmistusmaa | Yhdysvallat |
| Tuotantoyhtiö | United Artists |
| Ensi-ilta | 1940 |
| Kesto | 90 min |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

William Holden ja Martha Scott.
**Meidän kaupunkimme** (*Our Town*) on yhdysvaltalainen elokuva vuodelta 1940. Se on kirjailija Thornton Wilderin elokuvasovitus omasta samannimisestä näytelmästään vuodelta 1938. Elokuvan on ohjannut Sam Wood ja sen pääosia esittävät Martha Scott ja William Holden.

Elokuva on varsin uskollinen toisinto Wilderin näytelmästä, lukuun ottamatta kahta seikkaa. Näytelmässä käytetään vain viitteellisiä lavasteita ja paljon mimiikkaa, kun taas elokuva on normaalisti lavastettu ja näytelty. Näytelmässä kolmas näytös perustuu yhden päähenkilön kuolemaan ja kuolleista heräämiseen, mutta elokuvassa hän vain näkee unta kuolemastaan ja herää taas tavalliseen elämään.

*The New York Timesin* kriitikot valitsivat *Meidän kaupunkimme* vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuvan esitysoikeudet ovat nykyisin vapaita, ja elokuva on nähtävissä muun muassa YouTubessa ja Internet Archivessa.

## Näyttelijät

|  |  |  |
| --- | --- | --- |
|  William Holden  | … |  George Gibbs
  |
|  Martha Scott  | … |  Emily Webb
  |
|  Fay Bainter  | … |  Mrs. Julia Gibbs
  |
|  Dix Davis  | … |  Joe Crowell Jr.
  |
|  Beulah Bondi  | … |  Mrs. Myrtle Webb
  |
|  Thomas Mitchell  | … |  Dr. Frank F. Gibbs
  |
|  Guy Kibbee  | … |  Mr. Charles Webb
  |
|  Tim Davis  | … |  Si Crowell
  |
|  Stuart Erwin  | … |  Howie Newsome
  |
|  Frank Craven  | … |  Stage Manager
  |
|  Doro Merande  | … |  Mrs. Louella Soames
  |
|  Philip Wood  | … |  Simon Stimson
  |
|  Ruth Tobey  | … |  Rebecca Gibbs
  |
|  Douglas Gardner  | … |  Wally Webb
  |
|  Arthur B. Allen  | … |  professori Willard
  |
|  Charles Trowbridge  | … |  pastori Ferguson
  |
|  Spencer Charters  | … |  konstaapeli Bill Warren
  |

## Vastaanotto

*Meidän kaupunkimme* oli ehdolla parhaan elokuvan Oscar-palkinnon voittajaksi. Teatterissakin Emily Webbin roolia näytellyt Martha Scott oli ehdolla naispääosan Oscarin saajaksi, säveltäjä Aaron Copland elokuvan alkuperäismusiikista ja Thomas T. Moulton äänityöstä.

## Lähteet
# Pikku lordi (vuoden 1936 elokuva)

| Pikku lordi |
| --- |
| Little Lord Fauntleroy |
|  |
| Ohjaaja | John Cromwell |
| Käsikirjoittaja | Hugh Walpole |
| Perustuu | Frances Hodgson Burnettin romaaniin |
| Tuottaja | David O. Selznick |
| Säveltäjä | Max Steiner |
| Kuvaaja | Charles Rosher |
| Leikkaaja | Hal C. Kern |
| Pukusuunnittelija | Sophie Wachner |
| Pääosat | * Freddie Bartholomew
* Dolores Costello
* C. Aubrey Smith
 |
| Valmistustiedot |
| Valmistusmaa | Yhdysvallat |
| Tuotantoyhtiö | * Selznick International Pictures
* United Artists
 |
| Ensi-ilta | 2. huhtikuuta 1936 |
| Kesto | 102 min |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Pikku lordi** (*Little Lord Fauntleroy*) on John Cromwellin ohjaama yhdysvaltalainen elokuva vuodelta 1936. Elokuvakäsikirjoituksen teki Hugh Walpole Frances Hodgson Burnettin vuonna 1886 julkaistun samannimisen romaanin pohjalta. Elokuva oli aikaisemmin Paramountilla, RKO:lla ja Metro-Goldwyn-Mayerilla toimineen David O. Selznickin ensimmäinen itsenäisenä tuottaja tekemä. *Pikku lordi* on nykyään public domainia.

Elokuvassa 1930-luvun lapsitähti Freddie Bartholomew näyttelee newyorkilaista poikaa, joka osoittautuu brittiläiseksi lordiksi. Hänen äitiään näyttelee Dolores Costello ja brittiläistä isoisää C. Aubrey Smith.

## Roolit

|  |  |  |
| --- | --- | --- |
|  Freddie Bartholomew  | … |  Cedric "Ceddie" Erroll
  |
|  Dolores Costello  | … |  Mrs. Errol
  |
|  C. Aubrey Smith  | … |  Earl of Dorincourt
  |
|  Guy Kibbee  | … |  Mr. Hobbs
  |
|  Henry Stephenson  | … |  Havisham
  |
|  Mickey Rooney  | … |  Dick
  |

## Arvioita

*Video-oppaassa* vuodelta 1994 Bello Romano pitää elokuvaa pätevänä filmatisointina, joka ei sorru söpöilyyn. Hän antaa *Pikku lordille* kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla

* *Pikku lordi* Internet Movie Databasessa (englanniksi)
* *Pikku lordi* katsottavana archive.orgissa

* Kuvia tai muita tiedostoja aiheesta **Pikku lordi** Wikimedia Commonsissa
# Roland Young

Roland Young
**Roland Young** (11. marraskuuta 1887 – 5. kesäkuuta 1953) oli brittiläinen näyttelijä. Hän syntyi Lontoossa ja opiskeli Royal Academy of Dramatic Artissa. Hän on saanut kaksi tähteä Hollywood Walk of Famelle.

Young debytoi West Endissä 1908 ja Broadwaylla 1912. Hän palveli Yhdysvaltain armeijassa ensimmäisessä maailmansodassa. Elokuvadebyytti tapahtui sodan jälkeen vuonna 1922 tohtori John Watsonin roolissa *Sherlock Holmes* -elokuvassa, jossa nimiroolin tulkitsi John Barrymore.

Myöhempien elokuvien joukossa ovat *Hetki sinun kanssasi* (1932), *Mies, joka teki ihmeitä* (1936), *Skandaalihäät* (1940) ja *Eikä yksikään pelastunut* (1945). Rooli elokuvassa *Kaupungissa kummittelee* (1937) toi Youngille Oscar-ehdokkuuden. Näyttelijä kuoli New Yorkissa 65-vuotiaana luonnollisista syistä.

## Aiheesta muualla

* Roland Young Internet Movie Databasessa. (englanniksi)